cyanic-selkie/wikianc huggingface dataset:
मरयम (सूरा)
सूरह मरयम का अनुवाद
19|17|फिर उसने उनसे परदा कर लिया। तब हमने उसके पास अपनी रूह (फ़रिश्तेप) को भेजा और वह उसके सामने एक पूर्ण मनुष्य के रूप में प्रकट हुआ
19|18|वह बोल उठी, "मैं तुझसे बचने के लिए रहमान की पनाह माँगती हूँ; यदि तू (अल्लाह का) डर रखनेवाला है (तो यहाँ से हट जाएगा) ।"
19|19|उसने कहा, "मैं तो केवल तेरे रब का भेजा हुआ हूँ, ताकि तुझे नेकी और भलाई से बढ़ा हुआ लड़का दूँ।"
19|20|वह बोली, "मेरे कहाँ से लड़का होगा, जबकि मुझे किसी आदमी ने छुआ तक नही और न मैं कोई बदचलन हूँ?"
19|21|उसने कहा, "ऐसा ही होगा। रब ने कहा है कि यह मेरे लिए सहज है। और ऐसा इसलिए होगा (ताकि हम तुझे) और ताकि हम उसे लोगों के लिए एक निशानी बनाएँ और अपनी ओर से एक दयालुता। यह तो ऐसी बात है जिसका निर्णय हो चुका है।"
19|22|फिर उसे उस (बच्चे) का गर्भ रह गया और वह उसे लिए हुए एक दूर के स्थान पर अलग चली गई।
19|23|अन्ततः प्रसव पीड़ा उसे एक खजूर के तने के पास ले आई। वह कहने लगी, "क्या ही अच्छा होता कि मैं इससे पहले ही मर जाती और भूली-बिसरी हो गई होती!"
19|24|उस समय उसे उसके नीचे से पुकारा, "शोकाकुल न हो। तेरे रब ने तेरे नीचे एक स्रोत प्रवाहित कर रखा है।
19|26|अतः तू उसे खा और पी और आँखें ठंडी कर। फिर यदि तू किसी आदमी को देखे तो कह देना, मैंने तो रहमान के लिए रोज़े की मन्नत मानी है। इसलिए मैं आज किसी मनुष्य से न बोलूँगी।"
19|27|फिर वह उस बच्चे को लिए हुए अपनी क़ौम के लोगों के पास आई। वे बोले, "ऐ मरयम, तूने तो बड़ा ही आश्चर्य का काम कर डाला!
19|28|हे हारून की बहन! न तो तेरा बाप ही कोई बुरा आदमी था और न तेरी माँ ही बदचलन थी।"
19|29|तब उसने उस (बच्चे) की ओर संकेत किया। वे कहने लगे, "हम उससे कैसे बात करें जो पालने में पड़ा हुआ एक बच्चा है?"
19|31|और मुझे बरकतवाला किया जहाँ भी मैं रहूँ, और मुझे नमाज़ और ज़कात की ताकीद की, जब तक कि मैं जीवित रहूँ
19|32|और अपनी माँ का हक़ अदा करनेवाला बनाया। और उसने मुझे सरकश और बेनसीब नहीं बनाया
19|33|सलाम है मुझपर जिस दिन कि मैं पैदा हुआ और जिस दिन कि मैं मरूँ और जिस दिन कि जीवित करके उठाया जाऊँ!"
19|35|अल्लाह ऐसा नहीं कि वह किसी को अपना बेटा बनाए। महान और उच्च है, वह! जब वह किसी चीज़ का फ़ैसला करता है तो बस उसे कह देता है, "हो जा!" तो वह हो जाती है। -
19|36|"और निस्संदेह अल्लाह मेरा रब भी है और तुम्हारा रब भी। अतः तुम उसी की बन्दगी करो यही सीधा मार्ग है।"
19|37|किन्तु उनमें कितने ही गिरोहों ने पारस्परिक वैमनस्य के कारण विभेद किया, तो जिन लोगों ने इनकार किया उनके लिए बड़ी तबाही है एक बड़े दिन की उपस्थिति से
19|38|भली-भाँति सुननेवाले और भली-भाँति देखनेवाले होंगे, जिस दिन वे हमारे समाने आएँगे! किन्तु आज ये ज़ालिम खुली गुमराही में पड़े हुए है
19|39|उन्हें पश्चाताप के दिन से डराओ, जबकि मामले का फ़ैसला कर दिया जाएगा, और उनका हाल यह है कि वे ग़फ़लत में पड़े हुए है और वे ईमान नहीं ला रहे है
19|40|धरती और जो भी उसके ऊपर है उसके वारिस हम ही रह जाएँगे और हमारी ही ओर उन्हें लौटना होगा
19|42|जबकि उसने अपने बाप से कहा, "ऐ मेरे बाप! आप उस चीज़ को क्यों पूजते हो, जो न सुने और न देखे और न आपके कुछ काम आए?
19|43|ऐ मेरे बाप! मेरे पास ज्ञान आ गया है जो आपके पास नहीं आया। अतः आप मेरा अनुसरण करें, मैं आपको सीधा मार्ग दिखाऊँगा
19|44|ऐ मेरे बाप! शैतान की बन्दगी न कीजिए। शैतान तो रहमान का अवज्ञाकारी है
19|45|ऐ मेरे बाप! मैं डरता हूँ कि कहीं आपको रहमान की कोई यातना न आ पकड़े और आप शैतान के साथी होकर रह जाएँ।"
19|46|उसने कहा, "ऐ इबराहीम! क्या तू मेरे उपास्यों से फिर गया है? यदि तू बाज़ न आया तो मैं तुझपर पथराव कर दूँगा। तू अलग हो जा मुझसे मुद्दत के लिए!"
19|47|कहा, "सलाम है आपको! मैं आपके लिए रब से क्षमा की प्रार्थना करूँगा। वह तो मुझपर बहुत मेहरबान है
19|48|मैं आप लोगों को छोड़ता हूँ और उनको भी जिन्हें अल्लाह से हटकर आप लोग पुकारा करते है। मैं तो अपने रब को पुकारूँगा। आशा है कि मैं अपने रब को पुकारकर बेनसीब नहीं रहूँगा।"
19|49|फिर जब वह उन लोगों से और जिन्हें वे अल्लाह के सिवा पूजते थे उनसे अलग हो गया, तो हमने उसे इसहाक़ और याक़ूब प्रदान किए और हर एक को हमने नबी बनाया
19|53|और अपनी दयालुता से अपने भाई हारून को नबी बनाकर उसे दिया
19|54|और इस किताब में इसमाईल की चर्चा करो। निस्संदेह वह वादे का सच्च, नबी था
19|55|और अपने लोगों को नमाज़ और ज़कात का हुक्म देता था। और वह अपने रब के यहाँ प्रीतिकर व्यक्ति था
19|56|और इस किताब में इदरीस की भी चर्चा करो। वह अत्यन्त सत्यवान, एक नबी था
19|57|हमने उसे उच्च स्थान पर उठाया था
19|58|ये वे पैग़म्बर है जो अल्लाह के कृपापात्र हुए, आदम की सन्तान में से और उन लोगों के वंशज में से जिनको हमने नूह के साथ सवार किया, और इबराहीम और इसराईल के वंशज में से और उनमें से जिनको हमने सीधा मार्ग दिखाया और चुन लिया। जब उन्हें रहमान की आयतें सुनाई जातीं तो वे सजदा करते और रोते हुए गिर पड़ते थे
19|59|फिर उनके पश्चात ऐसे बुरे लोग उनके उत्तराधिकारी हुए, जिन्होंने नमाज़ को गँवाया और मन की इच्छाओं के पीछे पड़े। अतः जल्द ही वे गुमराही (के परिणाम) से दोचार होंगा
19|60|किन्तु जो तौबा करे और ईमान लाए और अच्छा कर्म करे, तो ऐसे लोग जन्नत में प्रवेश करेंगे। उनपर कुछ भी ज़ुल्म न होगा। -
19|61|अदन (रहने) के बाग़ जिनका रहमान ने अपने बन्दों से परोक्ष में होते हुए वादा किया है। निश्चय ही उसके वादे पर उपस्थित हाना है। -
19|62|वहाँ वे 'सलाम' के सिवा कोई व्यर्थ बात नहीं सुनेंगे। उनकी रोज़ी उन्हें वहाँ प्रातः और सन्ध्या समय प्राप्त होती रहेगी
19|63|यह है वह जन्नत जिसका वारिस हम अपने बन्दों में से हर उस व्यक्ति को बनाएँगे, जो डर रखनेवाला हो
19|64|हम तुम्हारे रब की आज्ञा के बिना नहीं उतरते। जो कुछ हमारे आगे है और जो कुछ हमारे पीछे है और जो कुछ इसके मध्य है सब उसी का है, और तुम्हारा रब भूलनेवाला नहीं है
19|65|आकाशों और धरती का रब है और उसका भी जो इन दोनों के मध्य है। अतः तुम उसी की बन्दगी पर जमे रहो। क्या तुम्हारे ज्ञान में उस जैसा कोई है?
19|66|और मनुष्य कहता है, "क्या जब मैं मर गया तो फिर जीवित करके निकाला जाऊँगा?"
19|67|क्या मनुष्य याद नहीं करता कि हम उसे इससे पहले पैदा कर चुके है, जबकि वह कुछ भी न था?
19|68|अतः तुम्हारे रब की क़सम! हम अवश्य उन्हें और शैतानों को भी इकट्ठा करेंगे। फिर हम उन्हें जहन्नम के चतुर्दिक इस दशा में ला उपस्थित करेंगे कि वे घुटनों के बल झुके होंगे
19|69|फिर प्रत्येक गिरोह में से हम अवश्य ही उसे छाँटकर अलग करेंगे जो उनमें से रहमान (कृपाशील प्रभु) के मुक़ाबले में सबसे बढ़कर सरकश रहा होगा
19|70|फिर हम उन्हें भली-भाँति जानते है जो उसमें झोंके जाने के सर्वाधिक योग्य है
19|71|तुममें से प्रत्येक को उसपर पहुँचना ही है। यह एक निश्चय पाई हुई बात है, जिसे पूरा करना तेरे रब के ज़िम्मे है।
19|72|फिर हम डर रखनेवालों को बचा लेंगे और ज़ालिमों को उसमें घुटनों के बल छोड़ देंगे
19|73|जब उन्हें हमारी खुली हुई आयतें सुनाई जाती है तो जिन लोगों ने कुफ़्र किया, वे ईमान लानेवालों से कहते हैं, "दोनों गिरोहों में स्थान की स्पष्ट से कौन उत्तम है और कौन मजलिस की दृष्टि से अधिक अच्छा है?"
19|74|हालाँकि उनसे पहले हम कितनी ही नसलों को विनष्ट कर चुके है जो सामग्री और बाह्य भव्यता में इनसे कहीं अच्छी थीं!
19|75|कह दो, "जो गुमराही में पड़ा हुआ है उसके प्रति तो यही चाहिए कि रहमान उसकी रस्सी ख़ूब ढीली छोड़ दे, यहाँ तक कि जब ऐसे लोग उस चीज़ को देख लेंगे जिसका उनसे वादा किया जाता है - चाहे यातना हो या क़ियामत की घड़ी - तो वे उस समय जान लेंगे कि अपने स्थान की स्पष्ट से कौन निकृष्ट और जत्थे की दृष्टि से अधिक कमजोर है।"
19|76|और जिन लोगों ने मार्ग पा लिया है, अल्लाह उनके मार्गदर्शन में अभिवृद्धि प्रदान करता है और शेष रहनेवाली नेकियाँ ही तुम्हारे रब के यहाँ बदले और अन्तिम परिणाम की स्पष्ट से उत्तम है
19|77|फिर क्या तुमने उस व्यक्ति को देखा जिसने हमारी आयतों का इनकार किया और कहा, "मुझे तो अवश्य ही धन और सन्तान मिलने को है?"
19|78|क्या उसने परोक्ष को झाँककर देख लिया है, या रहमान से कोई वचन ले रखा है?
19|79|कदापि नहीं, हम लिखेंगे जो कुछ वह कहता है और उसके लिए हम यातना को दीर्घ करते चले जाएँगे।
19|80|औऱ जो कुछ वह बताता है उसके वारिस हम होंगे और वह अकेला ही हमारे पास आएगा
19|81|और उन्होंने अल्लाह से इतर अपने कुछ पूज्य-प्रभु बना लिए है, ताकि वे उनके लिए शक्ति का कारण बनें।
19|82|कुछ नहीं, ये उनकी बन्दगी का इनकार करेंगे और उनके विरोधी बन जाएँगे। -
19|83|क्या तुमने देखा नहीं कि हमने शैतानों को छोड़ रखा है, जो इनकार करनेवालों पर नियुक्त है?
19|84|अतः तुम उनके लिए जल्दी न करो। हम तो बस उनके लिए (उनकी बातें) गिन रहे है
19|85|याद करो जिस दिन हम डर रखनेवालों के सम्मानित गिरोह के रूप में रहमान के पास इकट्ठा करेंगे।
19|86|और अपराधियों को जहन्नम के घाट की ओर प्यासा हाँक ले जाएँगे।
19|87|उन्हें सिफ़ारिश का अधिकार प्राप्त न होगा। सिवाय उसके, जिसने रहमान के यहाँ से अनुमोदन प्राप्त कर लिया हो
19|88|वे कहते है, "रहमान ने किसी को अपना बेटा बनाया है।"
19|89|अत्यन्त भारी बात है, जो तुम घड़ लाए हो!
19|91|इस बात पर कि उन्होंने रहमान के लिए बेटा होने का दावा किया!
19|92|जबकि रहमान की प्रतिष्ठा के प्रतिकूल है कि वह किसी को अपना बेटा बनाए
19|93|आकाशों और धरती में जो कोई भी है एक बन्दें के रूप में रहमान के पास आनेवाला है
19|94|उसने उनका आकलन कर रखा है और उन्हें अच्छी तरह गिन रखा है
19|96|निस्संदेह जो लोग ईमान लाए और उन्होंने अच्छे कर्म किए शीघ्र ही रहमान उनके लिए प्रेम उत्पन्न कर देगा
19|97|अतः हमने इस वाणी को तुम्हारी भाषा में इसी लिए सहज एवं उपयुक्त बनाया है, ताकि तुम इसके द्वारा डर रखनेवालों को शुभ सूचना दो और उन झगड़ालू लोगों को इसके द्वारा डराओ
19|98|उनसे पहले कितनी ही नसलों को हम विनष्ट कर चुके है। क्या उनमें किसी की आहट तुम पाते हो या उनकी कोई भनक सुनते हो?
रूपिंदर पाल सिंह
रूपिंदर पाल सिंह (जन्म: 11 नवम्बर 1990) भारतीय पेशेवर मैदानी हॉकी खिलाड़ी हैं, जो भारतीय हॉकी टीम में भारत का प्रतिनिधित्व करते हैं। वह एक फुलबैक के रूप में खेलते हैं और दुनिया में सर्वश्रेष्ठ ड्रैग फ़्लिकर में से एक के रूप में अपनी क्षमताओं के लिए जाने जाते हैं। उन्होंने ग्लासगो में 2014 राष्ट्रमंडल खेलों, इंचियोन में 2014 एशियाई खेलों, रियो डी जनेरियो में आयोजित 2016 ओलंपिक खेलों और गोल्ड कोस्ट, ऑस्ट्रेलिया में आयोजित 2018 राष्ट्रमंडल खेलों में भारत का प्रतिनिधित्व किया। वह टोक्यो में 2020 ओलंपिक खेलों में कांस्य पदक जीतने वाली भारतीय हॉकी टीम का हिस्सा थे।
प्रारंभिक जीवन
रूपिंदर पाल सिंह का जन्म फरीदकोट, पंजाब, भारत में एक सिख परिवार में हुआ था। सिक्स-प्लस-फ़ुटर, परिवार में सबसे छोटा है, जिसने ग्यारह साल की उम्र में हॉकी को अपनाया था। वह अंतरराष्ट्रीय हॉकी खिलाड़ी, गगन अजीत सिंह से संबंधित हैं। चंडीगढ़ हॉकी अकादमी के लिए चुने जाने पर हॉकी में उनकी रुचि को बढ़ावा मिला।
करियर
सिंह का अंतरराष्ट्रीय पदार्पण मई 2010 में इपोह में सुल्तान अजलान शाह कप में हुआ था। उनके पक्ष ने 2010 सुल्तान अजलान शाह कप जीता। अगले वर्ष, रूपिंदर ने 2011 के सुल्तान अजलान शाह कप में ग्रेट ब्रिटेन के खिलाफ अपनी पहली अंतरराष्ट्रीय हैट्रिक बनाई। उसी टूर्नामेंट में, सिंह ने शीर्ष स्कोरर पुरस्कार जीता और उन्हें सुल्तान अजलान शाह इलेवन टीम में नामित किया गया। 2014 के पुरुष हॉकी विश्व कप में, रूपिंदर को टीम के उप-कप्तान के रूप में नामित किया गया था। वह मई 2022 में संन्यास से बाहर आए और 23 मई से इंडोनेशिया के जकार्ता में शुरू होने वाले एशिया कप में भारतीय टीम का नेतृत्व करने वाले थे, लेकिन ऐसा नहीं होगा क्योंकि वह कलाई की चोट के कारण टूर्नामेंट से बाहर हो गए हैं। बीरेंद्र लाकड़ा, जिन्हें पहले उप-कप्तान के रूप में नामित किया गया था, अब एसवी सुनील के साथ टीम के नए उप-कप्तान के रूप में पुरुषों का नेतृत्व करेंगे।
हॉकी इंडिया लीग
रूपिंदर को दिल्ली फ्रेंचाइजी ने मोटी रकम में खरीदा। दिल्ली की टीम का नाम दिल्ली वेवराइडर्स रखा गया। एक साक्षात्कार के दौरान, रूपिंदर को यह कहते हुए उद्धृत किया गया था, "मुझे आश्चर्य हुआ जब दिल्ली की ओर से मुझे इतनी बड़ी राशि के लिए चुना गया था, लेकिन टूर्नामेंट ने मुझे अपने कौशल को सुधारने के लिए एक अच्छा मंच दिया, सरदार सिंह और निकोलस जैकोबी जैसे खिलाड़ियों के साथ समय बिताने ने मुझे बनाया। मेरे खेल में बहुत सुधार हुआ और यह मेरे प्रदर्शन में दिखा, भले ही हम फाइनल में रांची से हार गए, लेकिन टीम ने टूर्नामेंट में अच्छा प्रदर्शन किया। उन्होंने टीम के लिए सात गोल करने की अपनी योग्यता साबित की, जो लीग में दूसरे स्थान पर रही। दूसरे सीज़न में, रूपिंदर के पक्ष ने 2014 हॉकी इंडिया लीग जीती, जिसमें सिंह ने 7 गोल किए। रूपिंदर को 2016 हॉकी इंडिया लीग में प्लेयर ऑफ द टूर्नामेंट घोषित किया गया था, और उनके महत्वपूर्ण योगदान के कारण, दिल्ली वेवराइडर्स ने उस वर्ष एचआईएल में तीसरा स्थान हासिल किया। 2017 में, उन्होंने दिल्ली वेवराइडर्स की कप्तानी की, टीम को सेमीफाइनल चरण में ले गए। रूपिंदर कई वर्षों से नियमित रूप से इंडियन ओवरसीज बैंक (चेन्नई स्थित इंडियन बैंक) के लिए खेल रहे हैं।
जस्टिन बीबर
जस्टिन द्रू बीबर (Justin Drew Bieber, जन्म १ मार्च १९९४) एक कनेडियाई पॉप/आर और बी गायक, गीतकार और अभिनेता है। Bieber को स्कूटर ब्राउन ने २००८ में खोज निकाला था जिन्होंने उसके वीडियो यूट्यूब पर देखे और आगे चलकर उसके मैनेजर बन गए। ब्राउन ने उनकी मुलाकात अशर से अटलांटा, जोर्जिया में करवाई और बिबर को जल्द ही रेमंड ब्राउन मिडिया समूह में शामिल कर लिया गया जो अशर और ब्राउन का समूह है। बाद में बिबर को आइलैंड रिकॉर्ड्स ने साइन कर लिया जो एल.ए रीड की संपत्ति है। बिबर का पहला गीत "वन टाइम" २००९ में रिलीज़ किया गया और यह कनाडा के शीर्ष दस गीतों में रहा। उनका पहला अल्बम माई वर्ल्ड, जिसे नवंबर २००९ में रिलीज़ किया गया, जल्द ही अमेरिका में प्लैटिनम प्रमाणित रहा। वह पहले कलाकार बन गए जिनके सातों गाने ''बिलबोर्ड हॉट १०० की सूची में शामिल थे।
बिबर का पहला पूरा स्टूडियो अल्बम माई वर्ल्ड २.० मार्च २०१० में रिलीज़ किया गया। यह कई देशों में शीर्ष दस स्थानों में और अमेरिका में प्लैटिनम प्रमाणित रहा। इसमें विश्वभर का शीर्ष-दस का गीत "बेबी" शामिल था। "बेबी" का संगीत वीडियो यूट्यूब पर अबतक चर्चा का विषय व सर्वाधिक देखा गया वीडयो है। उनके कई गाने जैसे 'बॉयफ्रेंड', 'नेवर से नेवर', 'लव याॅरसेल्फ', 'ब्यूटी एण्ड द beat', 'कम्पनी' 'सॉरी', 'what डू यू मीन', और 'देस्पासीतो', इत्यादि अधिक लोकप्रिय है।
व्यक्तिगत जीवन
बीबर का जन्म मार्च 1,1994 ई. को लंदन, ओंटारियो के सेन्ट जोसेफ अस्पताल मेंं हुआ था और उनकी परवरिश स्ट्रेटफ़ोर्ड, ओंटारियो में हुयी थी। वे जेरेमी बीबर और पैट्रिसिया "पैटी" मैलीट के एकलौते बेटे हैं। उनके अभिभावक ने कभी एक-दूसरे से शादी नहीं की। पैटी ने अपनी माँ डायान और सौतेले पिता ब्रुस की मदद से अपने बेटे की परवरिश की। पिता की तरफ से, बीबर के दो सौतेले भाई और बहन भी हैंं, जिनका नाम ज्याजमीन और ज्याख्सन है। पैटी ने कई सस्ती नौकरी करके एकल माता के रुप मेंं बीबर की परवरिश की। उनकी आर्थिक स्थिति कमजोर थी। बीबर और उनके पिता का संबंध काफी अच्छा है।
बीबर ने स्ट्रेटफोर्ड जिन सभ कैथोलिक स्कूल में पढ़ाई की। उन्होंंने बचपन में ही पियानो,ड्रम्स,गिटार और ट्रम्पेट बजाना सीख लिया था। 2012 में उन्होने स्ट्रेटफ़ोर्ड, ओंटारियो के सेन्ट माइकल कैथोलिक सेकेन्डरी स्कूल से ग्रेजुएशन हासिल की। बीबर दिसंबर 2010 से नवम्बर 2012 तक सेलिना गोमेज़ के साथ प्रेम संबंध मेंं थे। जुलाई ७, २०१८ में बीबरने हैली बाल्डवीन् नाम के मॉडलके साथ सगाई की ।
विवाद और गिरफ्तारी
यह 2014 में अपनी पहली गिरफ्तारी से पहले कई देशों में गिरफ्तारी से बचने में सफल रहे थे। इसमें 2012 में लापरवाही से गाड़ी चलाने का आरोप लगा था और 2013 में ब्राज़ील में तोड़फोड़ भी करने का आरोप लगा था, लेकिन इन सभी मामलों में बिना गिरफ्तारी के बचने में सफल रहे थे। केलिफोर्निया में बिबर के पड़ोसी ने मामला दर्ज कराया था कि इसने उसके घर में 9 जनवरी 2014 को अंडे फेके थे, जिसके कारण उसके घर की कीमती चीजें टूट गई और लाखों डॉलर का नुकसान हुआ। इसमें भी कोई गिरफ्तारी नहीं हुई थी।
लापरवाही से गाड़ी चलाना
23 जनवरी 2014 को फ्लॉरिडा के मियामी बीच में एक अन्य गायक के साथ लापरवाही से गाड़ी चलाने और 6 माह पहले समाप्त हो चुका लाइसेंस के साथ गाड़ी चलाने और गिरफ्तारी का विरोध करने के कारण जेल जाना पड़ा था। पुलिस से पूछताछ में जस्टिन ने बताया कि उसने शराब पीया था और धूम्रपान के साथ साथ नशीली दवा का सेवन भी किया था। साक्ष्यों और सबूतों की कमी के कारण संयुक्त राज्य की अदालत ने केवल 2,500 डॉलर की रकम भरने ही आदेश दिया।
घर में तोड़फोड़
जस्टिन के ऊपर कैलिफोर्निया में एक पड़ोसी ने घर में तोड़ फोड़ करने का आरोप लगाया था। उसने कहा कि जस्टिन ने 9 जनवरी 2014 को अंडे फेके थे, जिससे घर के कई कीमती सामान टूट गए और उसे लाखों डॉलर का नुकसान हुआ। 9 जुलाई 2014 को अदालत ने जस्टिन को इसका दोषी माना कि उसी ने अपने पड़ोसी के घर तोड़फोड़ की थी। इससे पूर्व पुलिस ने बताया था कि जस्टिन के उत्साही दोस्तों का वीडियो भी है, जिसमें अंडे फेकने के बाद का दृश्य है। दो साल की सजा के बदले अदालत ने उसे $80,900 डॉलर जमा कराने की सजा दी, जिसमें 12 सप्ताह के लिए क्रोध पर काबू रखने का प्रबंधन और पाँच दिन का सामाजिक सेवा भी जोड़ा गया था। इसके बाद में जस्टिन ने उस जगह को हमेशा के लिए छोड़ कर बेवर्ली पहाड़ वाले घर में रहने लगे।
नस्लीय टिप्पणी
जून 2014 में जस्टिन का एक वीडियो सामने आया, जिसमें एक छोटा 15 साल का जस्टिन काले लोगों पर चुटकुला सुना रहा था, जिसमें कई बार निग्गर शब्द का उपयोग किया गया था, जो एक अपमानजनक या घृणास्पद शब्द है। इसी महीने में एक और वीडियो सामने आया, जिसमें 14 वर्ष के जस्टिन वन लेस लोनेली गर्ल वाले गाने की नकल करता है, लेकिन उस गाने के बोल को वन लेस लोनेली निग्गर समझता है और कहता है कि यदि वह किसी एक को मार देता तो वह केकेके का हिस्सा होता, जो कि एक आतंकी संगठन है, और काले लोगों पर नस्लीय हिंसा के लिए भी जाना जाता है।
इन दोनों वीडियो के सामने आने के बाद जस्टिन ने उसी दिन लोगों से माफी मांगी और कहा कि "कई वर्ष पूर्व किए किसी गलती का सामना करना मेरे लिए अब तक का सबसे कठिन काम रहा है।"
उपलब्धियाँ
जस्टिन के गाने के 10 करोड़ प्रति बिकने पर इसे कनाडा का सबसे अधिक बेचने वाला कलाकार बना दिया। 23 नवम्बर 2012 को कनाडा के प्रधानमंत्री स्टीफन हार्पर ने इन्हें क्वीन एलिज़ाबेथ द्वितीय डायमंड जुबली मेडल प्रदान किया। इस पदक को पाने वाले जस्टिन साठ हजार कनाडाइयों में से एक थे। 2013 में जस्टिन को रिकॉर्डिंग इंडस्ट्री असोसिएसन ऑफ अमेरिका कि ओर से डायमंड पुरस्कार मिला था। यह पुरस्कार इन्हें इनके गाने बेबी के सबसे अधिक सुनने वाले डिजिटल गाना बनने के बाद मिला था।
जस्टिन बीबर को हुई बड़ी बीमारी
दोस्तों करोड़ों दिलों की धड़कन हॉलीवुड सिंगर बहुत ही कम समय में काफी बड़ी सफलता हासिल करने वाले जस्टिन बीबर ने हाल ही में अपने एक वीडियो के द्वारा अपने फैंस को यह बताया है कि उन्हें रामसे हंट सिंड्रोम नामक बीमारी हो गई है। इस बीमारी के चलते उनका चेहरा आधा पैरालाइज हो चुका है उनके चेहरे का आधा भाग कोई भी हरकत नहीं कर पा रहा है ना ही उनकी एक आंख खुल पा रही है ना ही एक तरफ के नथुने और उनकी आवाज भी ठीक तरह से नहीं निकल रही है। इस बीमारी के चलते उन्होंने अपने फैंस से प्रार्थना की है कि वह लोग जस्टिन की ठीक होने के लिए दुआ करें वाकई में बहुत ज्यादा दर्द से गुजर रहे हैं।
कोलकाता बस रैपिड ट्रांज़िट सिस्टम
कोलकाता बीआरटीएस कोलकाता महानगर विकास प्राधिकरण द्वारा प्रस्तावित बस रैपिड ट्रांज़िट सिस्टम है। उल्टाडांगा से शुरू होकर यह मार्ग जिसमें ईएम बाईपास के साथ गरिया तक चलने वाले १५.५ किलोमीटर लंबे रास्ते को घेरेगा। यह गलियारा उल्टाडांगा, साल्ट लेक, तंगरा मेट्रोपॉलिटन, आनंदपुर, मुकुंदपुर और पटुली टाउनशिप जैसे प्रमुख विकास केंद्रों को जोड़ता है।
फरवरी २०२२ तक अधिकारियों से कोई अपडेट नहीं मिलने पर काम पूरा नहीं हुआ है। एक दशक तक कोई प्रगति या अद्यतन न होना यह दर्शाता है कि यह परियोजना अपने प्रारंभिक चरण में ही समाप्त कर दिया गया था। ऐसा लगता है कि बीआरटीएस पर इसके अधिक प्रसिद्ध विकल्प, कोलकाता मेट्रो, का प्रभाव पड़ गया है।
कॉरीडोर
यह मार्ग उल्टाडांगा, काकुरगाछी से ईएम बाईपास तक पहुँच, अपोलो अस्पताल, फूलबागान से ईएम बाईपास तक पहुँच, साल्ट लेक स्टेडियम, बेलियाघाटा, चिंगरीहाटा, मेट्रोपॉलिटन, मठपुकुर, साइंस सिटी, पंचाननग्राम, वीआईपी बाजार, टैगोर पार्क, रूबी अस्पताल, मंदिर पाड़ा, प्रिंस अनवर शाह रोड, सिंघाबाड़ी, मुकुंदपुर, अजॉय नगर, पीयरलेस हॉस्पिटल, पाटुली घोष पारा, बैष्णवघाटा-पाटुली और धलाई ब्रिज और कुमारखली जैसे स्थानों से होकर गुज़रेगा। प्रमुख जंक्शनों में चिंग्रीहाटा, पारोमा द्वीप, रूबी अस्पताल और प्रिंस अनवर शाह रोड शामिल हैं।
संरेखण
बीआरटीएस गलियारे को ईएम बाईपास के साथ एकीकृत करने का प्रस्ताव है।
डिज़ाइन की गति
बीआरटीएस कॉरिडोर के लिए स्पीड डिजाइन ५० किलोमीटर प्रति घंटे के आसपास प्रस्तावित है।
अन्य पारगमन के साथ बीआरटीएस का एकीकरण
बीआरटीएस को शहर के लिए पहले से मौजूद या निर्माणाधीन या प्रस्तावित पारगमन के विभिन्न तरीकों के साथ एकीकृत करने का प्रस्ताव है।
२०११
मार्च: केंद्रीय शहरी विकास मंत्रालय ने परियोजना के प्रस्ताव को मंजूरी दी। आईवीआरसीएल को ठेका दिया गया है।
२०१४
जुलाई: अभी तक बहुत प्रगति नहीं हुई है। सार्वजनिक अनुमानित पूर्णता तिथि २०१८ है। सरकार द्वारा कोई परियोजना योजना सार्वजनिक नहीं की गई है।
२०१७
जनवरी: कुछ जगहों पर सड़कों का चौड़ीकरण हो रहा है। अभी तक कोई बड़ी प्रगति नहीं हुई है। ईएम बाईपास में मेट्रो के काम की प्रगति में देरी हो सकती है।
स्वामी हरिदास
स्वामी हरिदास (1480-1575) भक्त कवि, शास्त्रीय संगीतकार तथा कृष्णोपासक सखी संप्रदाय के प्रवर्तक थे। इन्हें ललिता सखी का अवतार माना जाता है।  वे वैष्णव भक्त थे तथा उच्च कोटि के संगीतज्ञ भी थे। वे प्राचीन शास्त्रीय संगीत के अद्भुत विद्वान एवम् चतुष् ध्रुपदशैली के रचयिता हैं। प्रसिद्ध गायक तानसेन इनके शिष्य थे। अकबर इनके दर्शन करने वृन्दावन गए थे। ‘केलिमाल’ में इनके सौ से अधिक पद संग्रहित हैं। इनकी वाणी सरस और भावुक है।
ये महात्मा वृन्दावन में निंबार्क सखी संप्रदाय के संस्थापक थे और अकबर के समय में एक सिद्ध भक्त और संगीत-कला-कोविद माने जाते थे। कविताकाल सन् 1543 से 1560 ई. ठहरता है। प्रसिद्ध गायनाचार्य तानसेन इनका गुरूवत् सम्मान करते थे।
यह प्रसिद्ध है कि अकबर बादशाह साधु के वेश में तानसेन के साथ इनका गाना सुनने के लिए गया था। कहते हैं कि तानसेन इनके सामने गाने लगे और उन्होंने जानबूझकर गाने में कुछ भूल कर दी। इसपर स्वामी हरिदास ने उसी गाना को शुद्ध करके गाया। इस युक्ति से अकबर को इनका गाना सुनने का सौभाग्य प्राप्त हो गया। पीछे अकबर ने बहुत कुछ पूजा चढ़ानी चाही पर इन्होंने स्वीकार नहीं की।
हरिदासीय आश्रम (कोलकाता)
निम्बार्क सखी संप्रदाय एवं स्वामी हरिदास परंपरा के अंतर्गत एक स्थान पश्चिम बंगाल राज्य में कोलकाता के 14, ऑर्फनगंज रोड, कोलकाता - 700 023, थाना - वाटगंज के क्षेत्र में (कोलकाता नगर निगम का वार्ड संख्या 74) भी है जिसे "श्री राधा कृष्ण भजन आश्रम" के नाम से वृन्दावन के निम्बार्क टाटिया स्थान, ललित कुञ्ज से दीक्षित विरक्त हरिदासीय संत श्री स्वामी श्री श्री 1008 श्री श्याम चरण दास जी महाराज ने सन 1953 में स्थापित किया था। माना जाता है कि हरिदासीय परंपरा का यह आश्रम पश्चिम बंगाल के राज्य में और कहीं नहीं है। पश्चिम बंगाल में इस परंपरा से सम्बंधित यह एकमात्र स्थान है।
माना जाता है कि स्वामी हरिदास जी की यह परंपरा लगभग 543 वर्षों पुराना है। जिनमें श्री स्वामी हरिदास जी महाराज ने श्रीधाम वृन्दावन में भगवान बांकेबिहारी जी को प्रकट किया था। स्वामी श्याम चरण दास जी इन्हीं की परंपरा के 18 वीं पीढ़ी के महंत श्री राधा चरण दास जी महाराज, टाटिया स्थान श्रीधाम वृन्दावन के परम कृपापात्र शिष्य थे। स्वामी श्याम चरण दास जी एक विरक्त संत थे व उनके गुरु श्री राधा चरण दास जी के ही आज्ञा से उन्होंने कोलकाता स्थित इस दिव्य एवं भव्य स्थान की स्थापना की थी।
= स्वामी श्री वृन्दावन दास = स्वामी श्री वृन्दावन दास जी को इस स्थान का परंपरागत महंत तथा आधिकारिक रूप से संरक्षक / उत्तराधिकारी का जिम्मेदारी सौंपते हुए भजनाश्रम का जीर्णोद्धार तथा देखरेख हेतु, उनके गुरु तथा श्री हरिदास रसोपासना पीठ के वर्त्तमान पीठाधीश्वर, आचार्य महामंडलेश्वर श्री स्वामी राधा प्रदाद देवजूं  महाराज द्वारा वर्ष 2013 में अप्रैल महीने के दिनांक 7 को औपचारिक घोषणा कर दिया गया। श्री स्वामी राधा प्रदाद देवजूं महाराज जी भी स्वामी श्याम चरण दास जी के गुरु श्री राधा चरण दास जी के कृपापात्र शिष्य हैं तथा उन्हीं के आज्ञा से वे आज ललित कुंज के हरिदाससीय रसोपासना पीठ के पीठाधीश्वर के गद्दी पर कई वर्षों से विराजमान हैं। क्योंकि वर्त्तमान में इस हरिदासीय परंपरा के सर्वोच्च पद पर स्वामी श्री राधा प्रसाद देवजूं पीठाधीस्वर के रूप में सुशोभित हैं तो वे ही इस स्थान का अगला जिम्मेदारी निर्धारित करने का परंपरागत अधिकारी हुए अतएव उन्होंने ही इस परंपरा से दीक्षित विरक्त संत स्वामी श्री वृन्दावन दास जी को इसकी जिम्मेदारी सौंप दी थी।
व्रज
जिस वृन्दावन को वैकुण्ठ से भी ऊपर माना गया है, क्योंकि उस वैकुण्ठ को भी त्याग कर नारायण इस वृन्दावन में आये और लीला किये, जिस स्थान और लीला का दर्शन पाने हेतु भगवान् शिव भागे चले जाते हैं, वो है व्रज। व्रज की तो महिमा को कई दिनों तक कहते रह जाने के बाद भी पूरा नहीं किया जा सकता, कि व्रज क्या है? भगवन शिव ने पार्वती को पद्म पुराण में यह बताया है कि सभी सप्तपुरियों में ये धाम सबसे ऊपर है, श्रेष्ठ है, न्यारी है। उसी श्रीधाम वृन्दावन के धाम व परंपरा से वे दोनों (स्वामी श्री वृन्दावन दास और स्वामी श्री श्याम चरण दास जी) दीक्षित हैं।
अनन्य नृपति रसिक शिरमोमणि स्वामी श्री हरिदास जी महाराज ने रस की उपासना कर बिहारी जी को प्रकट किया था, जो वर्त्तमान के मुख्यमन्दिर में विराजमान है, वो मानव निर्मित नहीं है। मुख्यमन्दिर में विराजमान बिहारी जी के विग्रह के बगल में राधारानी के स्थान पर स्वामीजी के प्रतिमा को बैठाया गया है।
स्वामी श्री राधा प्रसाद देवजूं महाराज
श्रीधाम वृन्दावन, ललित कुञ्ज के वर्तमान पीठाधीश्वर
श्रीधाम वृन्दावन के वर्त्तमान पीठाधीश्वर, बड़े महाराज जी, श्री राधा प्रसाद देवजी जी से दीक्षित हुए तो इस धाम के परंपरा के अनुसार वे ही स्वामी वृन्दावन दास महाराज के पिता बन गए। राधा चरण दास जी महाराज से स्वामी श्री श्याम चरण दास जी महाराज दीक्षित हुए थे तो परंपरागत वे ही उनके पिता हुए। जिन बातों को समझते हुए वृन्दावन दास स्वयं इस स्थान पर आने के बाद स्वामीजी (श्री राधा प्रसाद देवजूं महाराज) से संपर्क कर यहाँ का कार्यभार वर्ष 2013 से सम्हाला। श्रीधाम वृन्दावन धाम के पीठाधीश्वर स्वामीजी (श्री राधा प्रसाद देवजूं महाराज) वर्ष में एक-दो बार वर्षों से यहाँ आते रहे हैं इसलिए उन से ही संपर्क कर इस स्थान का जीर्णोद्धार और देखभाल की जिम्मेदारी परंपरागत प्रणाली में ली गयी।
स्वामी वृन्दावन दास जी महाराज के प्रयासों के बाद से उस स्थान का चमकदमक ही बदल गया है आज। आज वो स्थल लाखों में एक है। परन्तु अब उस स्थान पर कुछ भूमाफिआओं का कुदृष्टि है अतः संत समाज, मदिर, देवालय, आश्रम की रक्षा थोड़ा चिंता का विषय बन चूका है। उस स्थान का नाम बदल कर उसके ऊपर किसी अन्य लोगों ने हथियाने का सारा षड़यंत्र कर रखा है तो उसको वापस अपने परंपरागत अवस्था में लाना थोड़ा कठिन हो गया है।
लतिका कुमारी
लतिका कुमारी (जन्म 5 जनवरी, 1992) एक भारतीय क्रिकेटर है।
चेर्सकोगो खेबेट
यह एक प्रमुख पर्वत श्रेणी हैं।
रिचर्ड आर॰ अर्नस्ट
रिचर्ड रोबर्ट अर्नस्ट (जन्म १४ अगस्त १९३३) नोबेल पुरस्कार विजेता (१९९१) स्विस भौतिक रसायनज्ञ हैं।
प्रनूतन बहल
प्रनूतन बहल (जन्म 10 मार्च 1993) एक भारतीय अभिनेत्री हैं जो मुख्य रूप से हिंदी फिल्मों में काम करती हैं। वह अभिनेता मोहनीश बहल और एकता सोहिनी की बेटी हैं। बहल ने अपने अभिनय की शुरुआत नोटबुक (2019) से की, जिसके लिए उन्हें सर्वश्रेष्ठ महिला पदार्पण के लिए फिल्मफेयर पुरस्कार नामांकन मिला। उसने तब से हेलमेट (2021) में अभिनय किया है।
प्रारंभिक जीवन और पृष्ठभूमि
बहल का जन्म 10 मार्च 1993 को मुंबई, महाराष्ट्र में अभिनेता मोहनीश बहल और एकता सोहिनी के घर हुआ था। वह अभिनेत्री नूतन और रजनीश बहल की पोती हैं। वह तनुजा की पोती और काजोल और तनीषा मुखर्जी की भतीजी भी हैं।
उन्होंने गवर्नमेंट लॉ कॉलेज से लीगल साइंस एंड लॉ (बीएलएस एलएलबी) में स्नातक की पढ़ाई पूरी की और मुंबई विश्वविद्यालय से मास्टर ऑफ लॉ (एलएलएम) की डिग्री प्राप्त की, दोनों मुंबई में। बहल पेशे से वकील हैं ।
आजीविका
बहल ने अपने करियर की शुरुआत कायरा खन्ना की भूमिका वाली लघु फिल्म एसेंशियल लाइक नो अदर से की थी।
बहल ने 2019 में ज़हीर इकबाल के साथ नोटबुक के साथ अपनी फिल्म की शुरुआत की। उसने एक कश्मीरी शिक्षक, फिरदौस क़ादरी को चित्रित किया। बॉलीवुड हंगामा ने कहा, "प्रनूतन बहल शानदार हैं और स्क्रीन पर उनकी उपस्थिति सर्वोच्च है। वह प्रथम श्रेणी का प्रदर्शन करती है।" इंडिया टुडे ने उल्लेख किया, "अपने पात्रों की सादगी को ध्यान में रखते हुए, प्रनूतन और ज़हीर उस मासूमियत को सामने लाते हैं जिसकी उन्हें आवश्यकता होती है"। उन्हें उनके प्रदर्शन के लिए सर्वश्रेष्ठ महिला पदार्पण के लिए स्क्रीन पुरस्कार और सर्वश्रेष्ठ महिला पदार्पण के लिए फिल्मफेयर पुरस्कार मिला ।
बहल अगली बार 2021 की फिल्म हेलमेट में अपारशक्ति खुराना के साथ दिखाई दिए। फिल्म भारत में कंडोम के इस्तेमाल से जुड़ी वर्जना और झिझक को बदलने की कोशिश करती है। उन्होंने एक लड़की रूपाली का किरदार निभाया, जो शादियों में फूलों की व्यवस्था करती है। यह ZEE5 पर रिलीज हुई। डेक्कन हेराल्ड ने कहा, "प्रनूतन, कुछ दृश्यों में प्रभावित करती है, लेकिन एक भावपूर्ण भूमिका की हकदार है"। जबकि टाइम्स ऑफ इंडिया ने कहा, "वह अपने चरित्र को दृढ़ता से चित्रित करती है"।
जरासन्ध
जरासंध महाभारत कालीन मगध राज्य के नरेश थे । सम्राट जरासंध ने बहुत से राजाओं को अपने कारागार में बंदी बनाकर रखा था पर उसने किसी को भी मारा नहीं था। इसका कारण यह था कि वह चक्रवर्ती सम्राट बनने की लालसा हेतु ही वह इन राजाओं को बंदी बनाकर रख रहा था ताकि जिस दिन 101 राजा हों और वे महादेव को प्रसन्न करने के लिए उनकी बलि दे सके।
वह मथुरा के नरेश कंस का ससुर एवं परम मित्र था उसकी दोनो पुत्रियो अस्ति और प्राप्ति का विवाह कंस से हुआ था। श्रीकृष्ण से कंस के वध का प्रतिशोध लेने के लिए उन्होंने १७ बार मथुरा पर चढ़ाई की लेकिन जिसके कारण भगवान श्रीकृष्ण को मथुरा छोड़ कर जाना पड़ा फिर वो द्वारिका जा बसे, तभी उनका नाम रणछोड़ कहलाया।
जन्म
माना जाता है कि जरासंध के पिता मगध नरेश बृहद्रथ थे और उनकी दो पटरानियां थी। वह दोनो ही को एक संतान चाहते थे। बहुत समय व्यतीत हो गया और वे बूढ़े़ हो चले थे, लेकिन उनकी कोई संतान नहीं थी। तब एक बार उन्होंने सुना की उनके राज्य में ऋषि चंडकौशिक पधारे हुए हैं और वे एक आम के वृक्ष के नीचे विराजमान हैं। यह सुनते ही राजन आशापूर्ण होकर ऋषि से मिलने चल दिए। ऋषि के पास पहुँच कर उन्होंने ऋषि को अपना दुख कह सुनाया। राजा का वृतांत सुनकर ऋषि को दया आ गई और उन्होंने नरेश को एक आम दिया और कहा की इसे अपनी रानी को खिला देना। लेकिन चूंकि उनकी दो पत्नीयां थी और वे दोनो ही से एक समान प्रेम करते थे, इसलिए उन्होंने उस आम के बराबर टुकड़े करके अपनी दोनो रानियों को खिला दिया। इससे दोनो रानियों को आधे-आधे पुत्र हुए। भय के मारे उन्होंने उन दोनो टुकड़ो को वन में फिकवा दिया। तभी वहाँ से जरा नामक राक्षसी गुज़र रही थी। उसने ने माँस के उन दोनों लोथड़ों को देखा और उसने दायां लोथड़ा दाएं हाथ में और बायां लोथड़ा बाएं हाथ में लिया जिससे वह दोनो टुकडे जुड़ गए।  और फिर जरा नामक राक्षसी ने उसे राजा बृहद्रथ को सौप दिया और राजभवन में दोनों रानियों की छाती से दुध उतर आया। इसीलिए उसका नाम जरासंध हुआ। सम्राट जरासंध महादेव का बहुत बड़ा भक्त था ।उनकी बहन का नाम शशिरेखा था जो कि धृष्टद्युम्न से प्रेम करती थी परंतु उसके भाई जरासंध ने उसकी शादी कौरव से लगाने का प्रयत्न किया। सभी कौरव शशिरेखा से प्रमुख करते थे पर शशिरेखा ने जिद्द से धृष्टद्युम्न से विवाह की।
मृत्यु
अंग प्रदेश का राजा बनने के पश्चात, कर्ण अंग की प्रजा को मगध नरेश के अन्याय से मुक्त करने के लिए जरासंध से युद्ध करता है । यह युद्ध लागातार 500 दिनों तक चला था। इसी युद्व के अन्तिम मे कर्ण जरासंध को बताता है कि उसे उसकी कमजोरी का ज्ञान है। उसे बीच से फाड़कर मारा जा सकता है। तब जरासंध अपनी पराजय स्वीकार कर लेता हैं और यही से उसकी म्रत्यु का रहस्य सबके सामने आ जाता है।
इंद्रप्रस्थ नगरी का निर्माण पूरा होने के पश्चात एक दिन नारद मुनि ने महाराज युधिष्ठिर को उनके पिता का यह संदेश सुनाया की अब वे राजसूय यज्ञ करें। इस विषय पर महाराज ने श्रीकृष्ण से बात की तो उन्होंने भी युधिष्ठिर को राजसूय यज्ञ करने के लिए प्रोत्साहित किया, लेकिन महाराज युधिष्ठिर के चक्रवर्ती सम्राट बनने के मार्ग में केवल एक रोड़ा था, मगध नरेश जरासंध, जिसे परास्त किए बिना वह सम्राट नहीं बन सकते थे और ना ही उसे रणभूमि मे परास्त किया जा सकता था। इस समस्या का समाधान करने के लिए श्रीकृष्ण, भीमसेन और अर्जुन के साथ ब्राह्मणों का भेष बनाकर मगध की ओर चल दिए। वहाँ पहुँच कर जरासंध ने उन्हें ब्राह्मण समझकर कुछ माँग लेने के लिए कहा लेकिन उस समय ब्राह्मण भेषधारी श्रीकृष्ण ने कहा की अभी उनके दोनो मित्रों का मौन व्रत है जो अर्ध रात्रि में समाप्त होगा। तब जरासंध ने अर्ध रात्रि तब ही आने का वचन दिया और उन्हें ब्राह्मण कक्ष मे ठहराया।
तब अर्धरात्रि में वह आया लेकिन उसे उन तीनों पर कुछ संदेह हुआ की वे ब्राह्मण नहीं है क्योंकि वे शरीर से क्षत्रिय जैसे लग रहे थे उसने अपने संदेह को प्रकट किया और उन्हे उनके वास्तविक रूप में आने को कहा एवं उन्हे पहचान लिया। तब श्रीकृष्ण की खरी-खोटी सुनने के बाद उसे क्रोध आ गया और उसने कहा की उन्हें जो भी चाहिए वे माँग ले और यहाँ से चले जाएं। तब उन्होंने ब्राह्मण भेष में ही जरासंध को मल्लयुद्ध करने के लिए कहा और फिर अपना वास्तविक परिचय दिया। जरासन्ध एक वीर योधा था इसलिए उसने मल्ल युद्ध के लिए भीम को ही चुना। किंतु अर्जुन भी एक शक्तिशाली और योग्य योद्धा था नकुल भी जरासंध को हरा सकता था। तब अगले दिन उसने भीम के साथ मल्लभूमि में मल्ल युद्ध किया। यह युद्ध लगभग २८ दिनो तक चलता रहा लेकिन जितनी बार भीमसेन उसके दो टुकड़े करते वह फिर से जुड़ जाता। इस पर श्रीकृष्ण ने घास की एक डंडी की सहायता से भीम को संकेत किया की इस बार वह उसके टुकड़े कर के दोनों टुकड़े अलग-अलग दिशा में फेंके। तब भीम ने वैसा ही किया और इस प्रकार जरासंध का वध हुआ।
तब उसका वध करके उन तीनों ने उसके बंदीगृह में बंद सभी ८६ राजाओं को मुक्त किया और श्रीकृष्ण ने जरासंध के पुत्र सहदेव को राजा बनाया। सहदेव ने आगे चलकर के महाभारत के युध मे पान्डवो का साथ दिया।
रतौली गाँव, बेगूसराय (बेगूसराय)
रतौली बेगूसराय, बेगूसराय, बिहार स्थित एक गाँव है।
आलास्का श्रेणी
यह एक प्रमुख पर्वत श्रेणी हैं।
सर्वोच्च बिन्दु
माउंट मैकिंले :- ऊंचाई :- 6194 मीटर
नरीपुर लामाचौड, हल्द्वानी तहसील
नरीपुर लामाचौड, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
फ़्रॅडरिक नॉमन संस्थापन
यह संस्थापन प्रोटॅस्टॅण्ट धर्मशास्त्री, फ़्रॅडरिक नॉमन के सिद्धान्तों का पालन करता है। पिछली सदी के आरम्भ में, नॉमन एक अग्रणी जर्मन मुक्त विचारक और राजनीतिज्ञ थे। उन्होंने कृतसंकल्पपूर्वक नागरिक शिक्षा का समर्थन किया। नॉमन का मानना था कि एक कार्यशील लोकतन्त्र के लिए शिक्षित और राजनैतिक दृष्टि से अवगत नागरिकों का होना आवश्यक है। उनके अनुसार, राजनैतिक भागीदारी और तत्पश्चात लोकतन्त्र के लिए नागरिक शिक्षा पूर्वाकांक्षित है। इस प्रकार, यह संस्थापन संगठित उदारवाद का एक अभिकर्ता है। यह नागरिक शिक्षा, अन्तर्राष्ट्रीय राजनीतिक संवाद, और राजनीतिक परामर्श के माध्यम से इसे बढ़ावा देता है। इस संस्थापन के यूरोप, एशिया, अमेरिका, और अफ़्रीका में बहुत से कार्यालय है। इसके जर्मनी के मुक्त लोकतान्तिक दल और लिबरल इण्टरनॅश्नल से भी निकट के सम्बन्ध हैं।
अभिषेक मल्हान
अभिषेक मल्हान (जन्म 24 मई, 1997), जिन्हें टॉप का इंसान के नाम से जाना जाता है, दिल्ली में रहने वाले एक यूट्यूबर और गायक है। इसका पहला गाना BIG LIFE है,जिसको आप सुन सकते हो।अभिषेक चुनौतीयों से संबंधित विडियो बनाते हैं जैसे - 24 घंटे जंगलों या समुद्र के बीच में जीवित रहना, बिना पैसों के शहर में रहना, एक रुपया से कैसे एक 10 लाख तक की कार खरीद सकते हैं। अभिषेक मल्हान के दो यूट्यूब चैनल है फुकरा इंसान और फुकरा इंसान लाइव दोनों यूट्यूब चैनल पर 7.43 मिलियन सब्सक्राइब और 5.65 मिलियन सब्सक्राइब हैं।
हाल में अभिषेक मल्हान बिग बोस ओटीटी में शामिल हुए हैं।अभिषेक मल्हान और एल्विश यादव बहुत अच्छे दोस्त है।
कुमुदबेन जोशी
कुमुदबेन जोशी (पूरा नाम: कुमुदबेन मणिशंकर जोशी, जन्म: 1934) 26 नवम्बर 1985 से 7 फ़रवरी 1990 तक आन्ध्र प्रदेश की राज्यपाल रह चुकी हैं। ये शारदा मुखर्जी के बाद आन्ध्र प्रदेश की दूसरी महिला राज्यपाल थी।. वे सूचना और प्रसारण (1980-82) तथा स्वास्थ्य एवं परिवार कल्याण (1982-84) उप मंत्री भी रह चुकी हैं। वर्तमान में ये केंद्र सरकार के कृषि और ग्रामीण उद्योग मंत्रालय के अधिनस्थ खादी तथा ग्रामीण उद्योग की अध्यक्षा हैं।
असम-मयान्मार श्रेणी
यह एक प्रमुख पर्वत श्रेणी हैं।
अरुणाचल हमारा
"अरुणाचल हमारा" भूपेन हजारिका द्वारा लिखा गया एक गीत है जो 1977 की फिल्म "मेरा धर्म मेरी मां" में दिखाई दिया और भारत के अरुणाचल प्रदेश के लिए एक वास्तविक (De facto) राज्य गीत बन गया है।.
घोड़ों का उद्विकास
घोड़ा अश्ववंश का एक स्तनपायी हैं। घोड़े का विकास 50 करोड़ वर्ष की एक भूगर्भिक समय के पैमाने में हुई।
घोड़े के वर्गीकरण
प्रजाति:  ई कबालस
परिवार: अश्ववंश
आदेश:  पेरिसोडाक्टयिला
श्रेणी :  मेमेलिया
संघ:  कोर्डेटा
जगत:  जंतु
ऐतिहासिक पृष्ठभूमि
1870 में, जीवाश्म विज्ञानी O.C. मार्श उत्तरी अमेरिका से नई खोज घोड़े के जीवाश्मों का एक विवरण प्रकाशित किया। घोड़े जीवाश्मों के अनुक्रम कि मार्श वर्णित विकास के लिए एक एकल वंश में जगह लेने के लिए एक हड़ताली उदाहरण था। कुछ साल बाद, अमेरिकी प्राकृतिक इतिहास संग्रहालय के इन जीवाश्म घोड़े, आधुनिक ऐकव्स के लिए " इयोहिप्पस " ( अब 'हायिराकोतीरियम' कहा जाता है) से क्रमिक विकास दिखाने के लिए डिजाइन की एक प्रसिद्ध प्रदर्शनी इकट्ठे हुए।
आधुनिक ऐकव्स
घोड़ों के विकास एक धीमी प्रक्रिया थी। इस प्रक्रिया में पहला जानवर था हायिराकोतीरियम। उसके बाद धीमी गति से घोड़ों के विकास कई अन्य जानवरों के माध्यम से हुआ। घोड़ों के विकास में निम्नलिखित चरणों को पाया जाता हैं।
हायिराकोतीरियम
पहले ऐकव्स हायिराकोतीरियम, जल्दी युगीन के एक छोटे से जंगल जानवर था। यह एक घोड़े की तरह कुछ भी नहीं देखा। यह छोटी गर्दन, लघु थूथन, कम पैर, और लंबी पूंछ के साथ एक कुत्ते जैसे लगते थे। यह फल और मुलायम पत्ते पर ब्राउज और शायद अधिक एक हिरण ( डरपोक , चंचल , आदि) की तरह व्यवहार करना पड़ता था। इस प्रसिद्ध थोड़ा equid एक बार इयोहिप्पसया "डॉर्फ हॉर्स 'के रूप में जाना जाता था।विशेष रूप से छोटे अग्रभाग के साथ छोटे मस्तिष्क। प्रत्येक फ्रंट फुट पर 4 पैर की उंगलियों। पिछले पैर पर 3 उंगलियों। सभी प्रमुख हड्डियों असंगलित के साथ घूमने योग्य पैर थे।
मीसोहिप्पस
प्रजातियों मीसोहिप्पस देर युगीन में, लगभग 40 करोड़ साल पहले प्रकट होता है। इस जानवर इयोहिप्पस की तुलना में थोड़ा बड़ा था, "कंधे पर 24 खड़ी है। यह अब के रूप में ज्यादा एक कुत्ते की तरह की तरह देखा। पीठ, कम धनुषाकार था पैर और गर्दन एक लंबा सा, और मोटा और विशिष्ट अब सामना करना पड़ता है। यह एक उथले , चेहरे खात , और खोपड़ी पर एक अवसाद था। मीसोहिप्पस अपने सभी पैरों पर तीन पैर की उंगलियों था और अभी भी पैड टांगों था। चौथे मोर्चे को पैर की अंगुली एक बाक़ी ठूंठ कम हो गया था
मियोहिप्पस
जल्द ही मीसोहिप्पस celer और इसकी बहुत करीबी रिश्तेदार मीसोहिप्पस westoni दिखाई दिया, इसी तरह की एक पशु मियोहिप्पस assiniboiensis बुलाया पैदा हुई है, लगभग 36 करोड़ साल पहले के बाद। एक ठेठ मियोहिप्पस साफ़ बड़ा था और एक मीसोहिप्पसकी तुलना में थोड़ा बड़ा खोपड़ी था। चेहरे खात गहरी और अधिक विस्तार किया गया था। इसके अलावा, टखने संयुक्त आसानी से बदल गया था। मियोहिप्पस भी इसके ऊपरी गाल दांत पर एक चर शिखा को दिखाने के लिए शुरू कर दिया।
मेरॅयिहिप्पस
सत्रह लाख साल पहले, मेरॅयिहिप्पस र्घोड़े पंक्ति में शामिल हो गए। थूथन लम्बी हो गया, जबड़े गहरी, और आंखों के आगे वापस चले गए बड़े दांतों की जड़ों को समायोजित करने के लिए। मस्तिष्क विशेष रूप से बड़ा था, चालाक और अधिक चुस्त पहले घोड़ों की तुलना में मेरॅयिहिप्पस कर रही है। कुल मिलाकर, इस प्रजाति के एक बहुत " Horsey " सिर के साथ एक घोड़े के रूप में साफ़ तौर पर स्वीकार करने योग्य था।
पाइलोहिप्पस
लगभग 15 करोड़ साल पहले बीच मिओसिन युग में पाइलोहिप्पस, एक तीन पंजे घोड़े पैदा हुई। पक्ष पैर की उंगलियों के क्रमिक नुकसान लगातार तीन तबके के माध्यम से इस प्रजाति में देखा जाता है। पाइलोहिप्पस बहुत समान था और ऐकव्स का प्रत्यक्ष पूर्वज माना दो महत्वपूर्ण मतभेद के लिए छोड़कर। जबकि ऐकव्स सब पर कोई चेहरे Fossae है सबसे पहले, पाइलोहिप्पस' खोपड़ी गहरी चेहरे खात है। दूसरा, पाइलोहिप्पस' दांत दृढ़ता से घुमावदार हैं लेकिन ऐकव्स ' दांत बहुत सीधे हैं। हालांकि पाइलोहिप्पस जाहिर ऐकव्स से संबंधित है, पूर्व शायद उत्तरार्द्ध को जन्म नहीं दिया।
ऐकव्स
ऐकव्स आधुनिक घोड़े की जीनस होता है। पहले ऐकव्स 13.2 लंबा, टट्टू आकार का था, एक क्लासिक " Horse " शरीर के साथ - कठोर रीढ़ की हड्डी, लंबी गर्दन , पैर, और नाक, और इनकार पैर की हड्डियों कोई रोटेशन के साथ। मस्तिष्क थोड़ा डायिनोहिप्पस में से बड़ा था। डायिनोहिप्पस की तरह, ऐकव्स एक पंजे पक्ष स्नायुबंधन कि खुर की घुमा रोकने के साथ था।
तमिलनाडु में हिन्दू धर्म
तमिलनाडु में हिंदू धर्म का सबसे पहला साहित्यिक उल्लेख 5 वीं शताब्दी ईसा पूर्व के संगम साहित्य में मिलता है। २०११ की भारतीय जनगणना के अनुसार तमिल हिंदुओं की कुल संख्या ६३,१८८,१६८ है, जो तमिलनाडु की कुल जनसंख्या का ८७.५८% है। तमिलनाडु में हिंदू धर्म सबसे बड़ा धर्म है।
मध्यकालीन शताब्दी के दौरान तमिलनाडु का धार्मिक इतिहास विशेष रूप से हिंदू धर्म से प्रभावित है। बारह अज़वार (वैष्णव परंपरा के संत कवि) और साठ-तीन नयनार (शैव परंपरा के संत कवि) दक्षिण भारत में हिंदू धर्म की भक्ति परंपरा के प्रतिपादक माने जाते हैं। उनमें से अधिकांश तमिल क्षेत्र से आए थे और उनमें से अंतिम 9वीं शताब्दी सीई में रहते थे। हिंदू धर्म में कुछ पूजा रूप और प्रथाएं हैं जो तमिलनाडु के लिए विशिष्ट हैं। तमिलनाडु से बाहर कई मठ (अर्थात् मठवासी संस्थान) और मंदिर हैं। आधुनिक समय में, अधिकांश मंदिरों का रखरखाव और प्रशासन तमिलनाडु सरकार के हिंदू धार्मिक और बंदोबस्ती बोर्ड द्वारा किया जाता है।
पूनम राउत
पूनम गणेश राउत (जन्म 14 अक्टूबर 1989) एक क्रिकेट खिलाड़ी है जिन्होंने एक टेस्ट क्रिकेट, 28 महिला वनडे और 27 ट्वेंटी -20 अंतरराष्ट्रीय मैच खेले हैं।
आईसीसी विश्व टी20 श्रीलंका 2012 महिलाओं के टूर्नामेंट की टीम (बल्लेबाजी क्रम में):
पित्ताशय की पथरी
पित्ताशय की पथरी, पित्ताशय के अन्दर एक या अनेक कठोर पिण्ड होते हैं। ये पित्त अवयवों के संघनन से बना हुआ रवाकृत जमाव होता है। इन पथरियों का निर्माण पित्ताशय के अन्दर होता है लेकिन पित्त मार्ग के अन्य भागों में भी पहुंच सकती है जैसे पुटीय नलिका, सामान्य पित्त नलिका, अग्न्याशयीय नलिका या एम्प्युला ऑफ वेटर में।
पित्ताशय में पथरी की जटिल अवस्था में 'तीव्र कोलेसिसटाइटिस' हो सकता है जिसमें पित्ताशय में पित्त के अवरोधन के कारण सूजन हो जाता है। इसके बाद प्रायः आंत संबंधी सूक्ष्मजीवों द्वारा द्वितीयक संक्रमण भी उत्पन्न हो जाता है। मुख्यतः एस्चीरिचिया कोली और बैक्टिरॉयड्स वर्ग के जीवाणु पित्त मार्ग के अन्य हिस्सों में पथरी की उपस्थिति के कारण पित्त नलिकाओं में अवरोध पैदा कर सकते हैं जोकि 'एसेन्डिंग कोलैनजाइटिस' या 'पैन्क्रियेटाइटिस' जैसी गंभीर अवस्थाओं तक पहुंच सकता है। इन दोनों में से कोई भी अवस्था प्राणों के लिए घातक हो सकती है और इसलिए इन्हें चिकित्सीय आपातस्थिति के रूप में देखा जाता है।
परिभाषाएं
पित्ताशय में पथरियों की उपस्थिति को कोलेलिथियेसिस शब्द से संदर्भित किया जाता है (यूनानी शब्द: chol -, "bile" + lith -, "stone" + iasis -, "process"). यदि पित्ताशय की पथरी पित्त मार्ग में पहुंच जाती है तो इस अवस्था को कोलेडोकोलिथियेसिस कहते हैं (यूनानी शब्द: chol -, "bile" + docho -, "duct" + lith -, "stone" + iasis -, "process"). कोलेडोकोलिथियेसिस प्रायः पैत्तिक वृक्ष के अवरोधित होने से सम्बद्ध होता है, जिसके परिणामस्वरूप गंभीर एसेन्डिंग कोलैनजाइटिस हो सकता है (यूनानी शब्द: chol -, "bile" + ang -, "vessel" + itis -, "inflammation"), जोकि पित्त नलिकाओं का एक गंभीर संक्रमण है। एम्प्युला ऑफ वेटर में पथरियों की उपस्थिति अग्न्याशय की एक्सोक्राइन प्रणाली को अवरोधित कर सकती है, जिसके परिणामस्वरूप पैन्क्रियेटाइटिस हो सकता है।
विशेषताएं और संरचना
पित्त की पथरियां विभिन्न आकार को होती हैं, ये रेत के एक कण से लेकर गोल्फ की गेंद जितनी बड़ी हो सकती है। पित्ताशय में एक बड़ी पथरी या कई छोटी पथरियां मौजूद हो सकती हैं। स्युडोलिथ्स, जिन्हें कभी-कभी स्लज भी कहा जाता है, यह गाढ़ा स्राव होता है, जो पित्ताशय के अन्दर अकेले या पूर्ण रूप से विकसित पथरी के साथ जुड़ा हुआ पाया जा सकता है। इसकी नैदानिक प्रस्तुती कोलेलिथियेसिस के सामान ही होती है। पिताशय की पथरी का संघटन आयु, भोजन और नस्ल द्वारा प्रभावित होता है। इनके संघटन के आधार पर, पित्ताशय की पथरियों को निम्न प्रकारों में विभक्त किया जा सकता है:
वर्णक पथरियां छोटी, गहरे रंग की पथरी होती है जो पित्ताशय में पाए जाने वाले बिलिरूबिन और कैल्सियम के लवणों से बनी होती है। इनमे कोलेस्ट्रौल की मात्रा 20 प्रतिशत से भी कम होती है (या जापानी वर्गीकरण प्रणाली के अनुसार, 30 प्रतिशत).
मिश्रित पथरियों में आदर्श रूप से 20 से 80 प्रतिशत कोलेस्ट्रौल (या जापानी वर्गीकरण प्रणाली के अनुसार 30 से 70 प्रतिशत) होता है। अन्य सामान्य संघटकों में कैल्सियम कार्बोनेट, पॉमिटेट फॉस्फेट, बिलिरुबिन और अन्य पित्त वर्णक हैं। इनके कैल्सियम घटक के कारण ये प्रायः रेडियोग्राफी द्वारा दृश्य होती हैं।
संकेत व लक्षण
पित्ताशय की पथरी कई वर्षों तक लक्षणरहित भी रह सकती है। पित्ताशय की ऐसी पथरी को "साइलेंट स्टोन" कहते हैं और इनके लिए उपचार की आवश्यकता नही होती. आमतौर पर लक्षण तब दिखने शुरू होते हैं, जब पथरी एक निश्चित आकार प्राप्त कर लेती है (>8 मिमि). पित्ताशय की पथरी का एक प्रमुख लक्षण "पथरी का दौरा" होता है जिसमे व्यक्ति को पेट के ऊपरी दाहिने हिस्से में अत्यधिक दर्द होता है, जिसके बाद प्रायः मिचली और उल्टी आती है, जो 30 मिनट से लेकर कई घंटों तक निरंतर बढ़ती ही जाती है। किसी मरीज़ को ऐसा ही दर्द कंधे की हड्डियों के बीच या दाहिने कंधे के नीचे भी हो सकता है। यह लक्षण "गुर्दे की पथरी के दौरे" से मिलते-जुलते हो सकते हैं। अक्सर ये दौरे विशेषतः वसायुक्त भोजन करने के बाद आते हैं और लगभग हमेशा ही यह दौरे रात के समय आते हैं। अन्य लक्षणों में, पेट का फूलना, वसायुक्त भोजन के पाचन में समस्या, डकार आना, गैस बनना और अपच इत्यादि होते हैं।
ऐसे मामलों में शारीरिक परीक्षण किये जाने की स्थिति में सभी मर्फी लक्षण (रोग निदान की एक प्रणाली) सकारात्मक पाए जाते हैं।
कारण
पित्ताशय की पथरी का खतरा पैदा करने वाले लक्षणों में अधिक वज़न होना, 40 के आसपास या उससे अधिक उम्र का होना और समय से पूर्व रजोनिवृत्ति का होना आदि हैं; यह अवस्था अन्य नस्लों की अपेक्षा सफ़ेद नस्ल के लोगों में अधिक प्रबल होती है। मेलाटोनिन की कमी भी पित्ताशय की पथरी का एक प्रमुख कारण होती है, क्योंकि मेलाटोनिन कोलेस्ट्रौल के स्राव को रोकता है और साथ ही कोलेस्ट्रौल के पित्त में परिवर्तित होने की क्रिया को बढ़ाता भी है और यह एक एंटीऑक्सीडेंट भी है जो पित्ताशय के जारणकारी दबाव को कम करने में समर्थ होता है। शोधकर्ताओं का यह मानना है कि पित्ताशय की पथरी कई कारणों के संयोजन से होती है, जिसमे वंशानुगत शारीरिक गुणधर्म, शरीर का वज़न, पित्ताशय की गतिशीलता और संभवतः भोजन भी शामिल है। हालांकि इन जोखिम संबंधी कारणों की अनुपस्थिति भी पित्ताशय की पथरी की सम्भावना को समाप्त नहीं कर सकती.
पित्ताशय की पथरी और भोजन के मध्य हालांकि कोई सीधा सम्बन्ध साबित नहीं किया जा सका है; हालांकि कम रेशेयुक्त, उच्च कोलेस्ट्रौल युक्त भोजन तथा उच्च स्टार्च युक्त भोजन खाने से भी पित्ताशय में पथरी के बनने की सम्भावना बढ़ जाती है। पोषण संबंधी अन्य कारण जिनसे पित्ताशय की पथरी होने की सम्भावना बढ़ सकती है उनमे तीव्रता के साथ वज़न घटना, कब्ज़, पर्याप्त से कम भोजन करना, अधिक मछली नहीं खाना तथा निम्नांकित पोषक तत्वों, फोलेट, मैगनीसियम, कैल्सियम और विटामिन सी की कम मात्र ग्रहण करना शामिल है। दूसरी ओर शराब (वाइन) और समूचे अन्न से बनी ब्रेड आदि के सेवन से पित्ताशय की पथरी होने की सम्भावना कम हो जाती है। विकासशील विश्व में सामान्यतया वर्णक प्रकार की पित्ताशयीय पथरी ही अधिक देखने को मिलती है। वर्णक प्रकार की पथरी होने का जोखिम बढ़ाने वाले कारणों में हेमोलिटिक एनेमियास (जैसे सिकल सेल विकार और आनुवंशिक स्फेरोकाइटोसिस), सिरोसिस और पित्तीय मार्ग संक्रमण आदि आते हैं। एरिथ्रोपोएटिक प्रोटोपौर्फिरिया (ईपीपी (EPP)) से ग्रसित व्यक्तियों में पित्ताशय की पथरी होने का खतरा अधिक होता है।
पैथोफिज़ियोलॉजी
कोलेस्ट्रौल पित्त पथरी तब होती है, जब पित्त में कोलेस्ट्रौल की मात्रा बहुत अधिक होती है और इसमें पर्याप्त पित्त लवण नहीं होते हैं। कोलेस्ट्रौल की अधिक मात्रा के अतिरिक्त दो अन्य कारण और भी हैं जिन्हें पित्त पथरी होने के प्रमुख कारणों के रूप में देखा जाता है। पहला कारण यह है कि पित्ताशय कितनी बार और कितने ठीक से संकुचित होता है; पित्ताशय के कभी-कभी खाली होने और पूरी तरह से खाली न होने के कारण भी पित्त का जमाव अधिक हो जाता है जोकि पित्त पथरी का निर्माण करता है। दूसरा कारण लीवर और पित्त में प्रोटीन की उपस्थिति है जो पित्त पथरी में कोलेस्ट्रौल के रवाकरण को रोकता या बढ़ाता है। इसके अतिरिक्त, गर्भावस्था, हार्मोन उपचार या मिश्रित प्रकार के (जिनमे एस्ट्रोजेन उपस्थित हो) हार्मोनल गर्भनिरोधक के प्रयोग के परिणामस्वरूप एस्ट्रोजन हार्मोन का बढ़ा हुआ स्तर पित्त में कोलेस्ट्रौल के स्तर को बढ़ा सकता है और पित्ताशय की गतिशीलता को कम भी कर सकता है जिसके फलस्वरूप पित्त पथरी बन जाती हैं।
उपचार
कभी-कभी कोलेस्ट्रौल पित्त पथरी मौखिक रूप से अर्सोडिऑक्सीकोलिक एसिड के द्वारा भी गलायी जा सकती है लेकिन इसके लिए यह आवश्यक होता है कि मरीज़ कम से कम 2 वर्ष तक इसकी दवा लेता रहे. हालांकि, एक बार दवा बंद करने पर फिर से पथरी हो सकती है। पथरी के कारण सामान्य पित्त नलिका में होने वाले अवरोध को एंडोस्कोपी रेट्रोग्रेड स्फिन्क्ट्रोटॉमी (ईआरएस (ERS)) के द्वारा हटाया भी जा सकता है जिसके उपरांत एंडोस्कोपिक रेट्रोग्रेड कोलएंजियोपैन्क्रियेटोग्राफी (ईआरसीपी (ERCP)) की जाती है। लिथोट्रिप्सी (एक्स्ट्राकॉर्पोरियल शॉक वेव थेरेपी) नामक प्रक्रिया द्वारा पित्त पथरी को तोड़ा जा सकता है। जिसमे, अल्ट्रासोनिक शॉक तरंगों को पथरी के एक बिंदु पर एकत्रित करके उसे छोटे टुकड़ों में तोड़ दिया जाता है। इससे ये सरलता से मल के द्वारा निकल जाती हैं। हालांकि, उपचार की यह पद्धति तभी उपयुक्त समझी जाती है जब पथरियों की संख्या बहुत कम हो.
कोलेसिस्टेकटॉमी (पित्ताशय को निकालना) के द्वारा कोलेलिथियेसिस के पुनः होने की सम्भावना 99 प्रतिशत तक कम हो जाती है। केवल लक्षणात्मक मरीजों में ही शल्य चिकित्सा की जानी चाहिए. अधिकांश लोगों में पित्ताशय की अनुपस्थिति से कोई नकारात्मक परिणाम नहीं होता. हालांकि, अधिकांश लोगों में - 5 से 40 प्रतिशत लोगों में - पोस्टकोलेसिस्टेकटॉमी सिंड्रोम नामक अवस्था विकसित हो जाती है जोकि गैस्ट्रोइंटेसटाइनल समस्या और पेट के ऊपरी दाहिने हिस्से में निरंतर दर्द पैदा कर सकती है। इसके अतिरिक्त, अधिकांश मरीजों, लगभग 20 प्रतिशत में दीर्घकालिक डायरिया हो जाता है।
कोलेसिस्टेकटॉमी के लिए दो विकल्प होते हैं: